User:Mithridates/Dracula

Chapitro 1: Jornalo di Jonathan Harker.

3 mayo. Bistritz. -- Ekiris München ye 8.35 P.M., ye 1ma mayo, arivante a Vien frua dum la sequanta matino; devis arivar ye 6:46, ma treno esis un horo tarda. Buda-Pesth semblas esar loko marveloza, del videto quan me havis del treno e la mikra promenado ke me povis facar tra la stradi. Me timis iror tre fora de la staciono, pro ke ni arivabis tarde e intencis komencor tam proxima la tempo korekta kam posibla.

La impreso quon me havis esis ke ni foriris la westo ed enirir la esto; la maxim westa del ponti splendida sur la Danube, qua esas hike de larjeso e profundeso nobla, duktis ni inter la tradicioni di regno Turkiana.

Ni ekiris kun multa tempo, e venis pos noktesko a Klausenburgh. Hike me haltis por la nokto al Hotelo Royale. Me manjis por mea dineo, o prefere supeo, hano facita kun irga metodo kun pipro reda, qua esis tre bona ma durstiganta. (Mem. obtenez recepto por Mina.) Me questionis la garsono, ed il dicis ke ol nomesas "paprika hendl," e ke, pro ke ol esas disho nacionala, me povos olun trovar irgaloke en la Karpatiani.

Mea mikra habileso en la Germana hike esis tre utila, vere, me ne povas imajinar quale me povus funcionar sen ol.

Havante irga tempo dispozebla kande me esis en London, me visitabis la Muzeo Britiana, e trovis tra la libri e mapi en la libraro pri Transilvania; semblis a me ke irga presavo pri la lando ne povus ne esar avantaja en konduto kun nobelulo de ta lando.